《游查山分韵得日字》
明代·陶宗仪

雪后天象清，维时月初吉。三老山中居，杖藜乘兴出。

总讶神仙流，衣冠兼散逸。叩我东家门，造我读书室。

主人重留连，开尊叙真率。倾写间别怀，气谊等胶漆。

送别河梁上，怅然若有失。快行莫迟迟，猛虎嘷落日。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。